29 yanvar kuni Avstraliya janubi-sharqida yengil motorli samolyot halokatga uchradi. Bu haqda mahalliy 3AW radiosi xabar bergan. Samolyot Viktoriya shtatidagi Barvon-Xeds shahri yaqinidagi dengizga qulagan. Voqea joyiga sohil qo‘riqlash xizmatining ikkita kemasi va bitti vertolyot yuborilgan. OAV ma’lumotiga ko‘ra, hozircha 3 kishining jasadi topilgan. Qurbonlar soni haqida rasmiy ma’lumot berilmagan. Samolyotda jami 5 kishi bo‘lgan. Guvohlar bu vaqtda hududda havo sharoiti ko‘rishni yomonlashtirar darajada bo‘lganini qayd etishgan.